b'\n_START_ARTICLE_\nMorske \xc5\xbeelve\n_START_SECTION_\nTelesna zgradba\n_START_PARAGRAPH_\n\xc5\xbdelvo sestavljajo glava, rep, okon\xc4\x8dine in oklep ali \xc4\x8drepinja. Njena glava ima zna\xc4\x8dilen \xc5\xbeelvji kljun, s katerim pregrizne tudi mo\xc4\x8dno \xc5\xa1kolj\xc4\x8dno lupino, in navidez zaspane, flegmati\xc4\x8dne o\xc4\x8di. Okon\xc4\x8dine morske \xc5\xbeelve so preobra\xc5\xbeene v plavuti. \xc4\x8cetudi so prepo\xc4\x8dasne za lovljenje rib, smo lahko prepri\xc4\x8dani, da ravno zaradi plavuti plavajo zelo hitro. Oklep morske \xc5\xbeelve je iz ro\xc5\xbeevine in kosti, ki ji \xc5\xa1\xc4\x8diti mehko telo. Sestavljen je iz pribli\xc5\xbeno desetih ko\xc5\xa1\xc4\x8denih plo\xc5\xa1\xc4\x8dic, ki se ne prekrivajo, ampak so sestavljene skupaj z nekak\xc5\xa1nimi \xc5\xa1ivi, ali kot da bile zlepljene. Ima pa dva dela; hrbtni (karapaks) in spodnji (plastron). Rebra in ve\xc4\x8dina vretenc so pritrjena na oklep. \xc5\xbdelva je rjavo rumenkaste barve, zaradi alg, ki se ji primejo na oklep, pa ima tudi rahel zelenkast navdih. Nanje se naselijo tudi raki in \xc5\xa1koljke, tako, da je nekak\xc5\xa1en potujo\xc4\x8di botani\xc4\x8dni in \xc5\xbeivalski vrt. Morske \xc5\xbeelve ne morejo potegniti glave in okon\xc4\x8din v oklep, tako kot kopenske \xc5\xbeelve. Plavajo tako, da mahajo s sprednjimi plavuti tako kot pti\xc4\x8di s krili. Njihov rep je kratek.\n_START_SECTION_\nDihanje\n_START_PARAGRAPH_\n\xc5\xbdelve dihajo s plju\xc4\x8di in morajo pribli\xc5\xbeno vsako uro na povr\xc5\xa1ino po zrak.\n_START_SECTION_\nPrehrana\n_START_PARAGRAPH_\n\xc5\xbdelve nimajo zob in razkosavajo hrano z ostrimi \xc4\x8deljustmi. V glavnem se hranijo z meduzami, raki, mehku\xc5\xbeci in ribami, v\xc4\x8dasih pa tudi z rastlinami.\n_START_SECTION_\nRazmno\xc5\xbeevanje\n_START_PARAGRAPH_\nRazmno\xc5\xbeujejo se spolno. Samica odlaga jajca na pla\xc5\xbeah s toplim in mehkim peskom, v katerega zakoplje okrog 150 jaj\xc4\x8dec. Ko se \xc5\xbeelvice izle\xc5\xbeejo, natan\xc4\x8dno vedo, v kateri smeri je morje in odracajo naravnost vanj, vendar jih le malo pre\xc5\xbeivi prve dneve \xc5\xbeivljenja. Drobne kreaturice so plen galebov na kopnem in rib v morju.\n_START_SECTION_\nOgro\xc5\xbeenost\n_START_PARAGRAPH_\n\xc5\xbdelve redko vidimo na povr\xc5\xa1ini, \xc4\x8deprav pod vodo zdr\xc5\xbeijo le eno uro, nato pa morajo po zrak. Gotovo zato, ker jih je zelo malo. So zelo ogro\xc5\xbeene \xc5\xbeivali zaradi onesna\xc5\xbeenega morja, mre\xc5\xbe, v katerih se zadu\xc5\xa1i in goste poseljenosti obale, zaradi \xc4\x8desar so izgubile prostor za odlaganje jajc.'